Document ID: 32009L0108

KOMMISSIONENS DIREKTIV 2009/108/EF
af 17. august 2009
om ændring med henblik på tilpasning til den tekniske udvikling af Europa-Parlamentets og Rådets direktiv 97/24/EF om dele af og kendetegn ved to- og trehjulede motordrevne køretøjer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 2002/24/EF af 18. marts 2002 om standardtypegodkendelse af to- og trehjulede motordrevne køretøjer og om ophævelse af Rådets direktiv 92/61/EØF (1), navnlig artikel 17, og
ud fra følgende betragtninger:
(1)
Europa-Parlamentets og Rådets Direktiv 97/24/EF af 17. juni 1997 om dele af og kendetegn ved to- og trehjulede motordrevne køretøjer (2) er et af særdirektiverne under den EF-typegodkendelsesprocedure for to- og trehjulede motordrevne køretøjer, der er fastlagt i Europa-Parlamentets og Rådets direktiv 2002/24/EF.
(2)
For at tage hensyn til hybridkøretøjers særlige opførsel bør den typegodkendelsesprocedure, der anvendes til at måle forurenende gasser fra to- og trehjulede køretøjer, tilpasses. Det er i denne forbindelse hensigtsmæssigt at indføre en procedure i lighed med proceduren i FN/ECE-regulativ nr. 83 om emission af forurenende stoffer i overensstemmelse med kravene til motorbrændstof.
(3)
For at sikre, at hybridkøretøjer opfylder de i direktiv 97/24/EF fastsatte støjgrænser i alle deres funktionsmåder, er det også nødvendigt at tilpasse den typegodkendelsesprøvningsprocedure for støjmåling, der er fastlagt i direktiv 97/24/EF.
(4)
Direktiv 97/24/EF bør derfor ændres i overensstemmelse hermed.
(5)
De i dette direktiv fastsatte foranstaltninger er i overensstemmelse med udtalelse fra Udvalget for Tilpasning til den Tekniske Udvikling -
UDSTEDT FØLGENDE DIREKTIV:
Artikel 1
I direktiv 97/24/EF foretages følgende ændringer:
1)
Bilag II til kapitel 5 i direktiv 97/24/EF ændres i overensstemmelse med bilag I til dette direktiv.
2)
Bilag III til kapitel 9 i direktiv 97/24/EF ændres i overensstemmelse med bilag II til dette direktiv.
3)
Bilag IV til kapitel 9 i direktiv 97/24/EF ændres i overensstemmelse med bilag III til dette direktiv
Artikel 2
1. Med virkning fra den 1. maj 2010 må medlemsstaterne ikke af grunde vedrørende begrænsning af luftforurening eller støjemissioner nægte at udstede EF-typegodkendelse eller forbyde registrering, salg eller ibrugtagning af to- og trehjulede motordrevne køretøjer, som opfylder kravene i direktiv 97/24/EF som ændret ved nærværende direktiv.
2. Med virkning fra den 1. maj 2010 skal medlemsstaterne af grunde vedrørende begrænsning af luftforurening eller støjemissioner nægte at udstede EF-typegodkendelse for nye typer af to- og trehjulede motordrevne køretøjer, som ikke opfylder kravene i direktiv 97/24/EF som ændret ved nærværende direktiv.
Artikel 3
1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. april 2010. De tilsender straks Kommissionen teksten til disse bestemmelser.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
Artikel 4
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 5
Dette direktiv er rettet til medlemsstaterne.
Udfærdiget i Bruxelles, den 17. august 2009.

Labels: 8
14
20